Žmogaus socialinės raidos indeksas

**Žmogaus socialinės raidos indeksas** (**ŽSRI**; , *HDI*) – Jungtinių Tautų valstybių gerovės indeksas. Nuo 1990 m. indeksas skelbiamas Jungtinių Tautų plėtros programos Žmogaus socialinės raidos ataskaitoje ().

Sudarant socialinės raidos indeksą atsižvelgiama ne tik į bendrąjį vidaus produktą, bet ir vidutinę numatomą gyvenimo trukmę bei mokymosi trukmę (skaičiuojamą metais, kuriuos prasimokė 25 metų sulaukęs asmuo ir tikėtina mokymosi trukme pradėjus eiti į mokyklą). Dėl to šis rodiklis geriau atspindi gyventojų socioekonominę padėtį valstybėse ir jų išsivystymą nei vien tik BVP, kuris pradėtas taikyti po Antrojo pasaulinio karo masinės gamybos laikais. Indeksą 1990 m. sukūrė pakistanietis *[[Mahbub ul Haq]]*, kuris artimai bendradarbiavo su Nobelio premijos laureatu indu *[[Amartya Sen]]* bei britų ekonomistu ir politiku *[[Meghnad Desai]]*.

## Parametrai
ŽSRI matuoja tris pagrindinius valstybės gyventojų sociologinius parametrus:
* Gyvenimo trukmę;
* Žinias: raštingumo lygį, kuris sudaro 2/3 svorio ir aukštojo ir aukštesniojo išsimokslinimo lygį, kuris sudaro 1/3;
* Gyvenimo lygį, matuojama BVP, tenkančiu vienam žmogui.

Kiekvienais metais paskelbiamas atskaita, kurioje įvertinamos visos JT narės.

Alternatyvus indeksas – Žmogaus skurdo indeksas, kurio tikslas išmatuoti skurdą valstybėse.

## Metodologija (galiojanti nuo 2010 metų)

Nuo 2010 m. paskelbtos ataskaitos skaičiuojant indeksą naudojamos trys dimensijos:
* gyvenimo trukmės indeksas
* išsilavinimo indeksas
* pajamų indeksas

Žmogaus socialinės raidos indeksas galiausiai išvedamas kaip geometrinis šitų trijų dimensijų vidurkis.

## Iki 2010 m. galiojusi metodika

Indeksas, tarkim x, gali svyruoti intervale nuo 0 iki 1. Indeksui apskaičiuoti naudojama formulė:

* x-indeksas = \frac{x - \min\left(x\right)} {\max\left(x\right)-\min\left(x\right)}

kur \min\left(x\right) ir \max\left(x\right) yra žemiausios ir aukščiausios x kintamojo reikšmės.

Skaičiuojant žmogaus socialinės raidos indeksą (ŽSRI) nustatomi trys parametrai:

* Gyvenimo trukmės indeksas (GTI) = \frac{GT - 25} {85-25}
* Švietimo indeksas (ŠI) = \frac{2} {3} \times RI + \frac{1} {3} \times IP
** Raštingumo indeksas (RI) = \frac{RP - 0} {100 - 0}
** Aukštojo ir aukštesniojo išsimokslinimo procentas (IP) = \frac{SIP - 0} {100 - 0}
* BVP indekas (BVPI) = \frac{\log\left(BVP\right) - \log\left(100\right)} {\log\left(40000\right) - \log\left(100\right)}


* GT: Gyvenimo trukmė
* RP: **R**aštingumo **p**rocentas
* SIP: **S**udėtas aukštojo ir aukštesniojo **i**šsimokslinimo **p**rocentas
* BVP: **BVP** **v**ienam **ž**mogui JAV dol.


## 2022 m. indeksas (paskelbtas 2024 m.)

2022 m. indeksas paskelbtas 2024 m. kovo 13 d. Sąraše pateikiamos valstybės, kurių žmogaus socialinės raidos indeksas yra *labai aukštas*:

*  = Pakilo
*  = Nepakito
*  = Smuko

## Lietuva
2011 m. Lietuva užėmė 40 vietą tarp 187 valstybių turėdama žmogaus socialinės raidos indeksą lygų 0,810 ir pirmą kartą šalies istorijoje buvo priskirta prie itin aukšto socialinio lygio valstybių. 2021 m. (paskelbta 2022 m.) Lietuva tarp 191 valstybės užėmė 35 vietą. 2022 m. (paskelbta 2024 m.) tarp 193 valstybių Lietuva užėmė 37 vietą.

## Šaltiniai

## Nuorodos

* Oficiali svetainė